Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

Sa 10. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 30. lipnja 2023. godine, s početkom u 14,00 sati putem Microsoft Teams aplikacije

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

 Danijela Družak Rade

Predsjednica Upravnog vijeća otvorila je sjednicu i na početku sve lijepo pozdravila. Nakon konstatiranog kvorum kako bi donesene odluke bile pravovaljane, predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 9. sjednice Upravnog vijeća

2. Donošenje Odluke o koeficijentima za radna mjesta i o visini osnovice za određivanje plaće za

 zaposlenike u ustanovi „Kino Edison, multimedijski centar za kulturno–turističke sadržaje“

3. Usvajanje prijedloga Aneksa ugovora o radu za ravnatelja ustanove „Kino Edison, multimedijski

 centar za kulturno–turističke sadržaje“

4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 9. sjednice Upravnog vijeća**

Zapisnik sa 9. sjednice Upravnog vijeća ranije je dostavljen članicama uz poziv za ovu sjednicu, te je isti bez prethodne rasprave jednoglasno usvojen.

**Ad.2.** **Donošenje Odluke o koeficijentima za radna mjesta i o visini osnovice za određivanje**

 **plaće za zaposlenike u ustanovi „Kino Edison, multimedijski centar za kulturno–turističke**

 **sadržaje“**

Izvjestitelj ove točke dnevnog reda bio je ravnatelj Ustanove „Kino Edison, multimedijski centar za kulturno – turističke sadržaje“, Ivan Gojmerac. Prijedlog Odluke o koeficijentima za radna mjesta i o visini osnovice za određivanje plaće za zaposlenike u ustanovi „Kino Edison, multimedijski centar za kulturno–turističke sadržaje“ članicama Upravnog vijeća dostavljen je ranije uz poziv za ovu sjednicu. Predmetnom Odlukom utvrditi će se koeficijenti za radna mjesta i visina osnovice za određivanje plaće, te dodaci na plaću za radnike u Ustanovi „Kino Edison, multimedijski centar za kulturno-turističke sadržaje“, za radna mjesta određena prema Pravilniku o unutarnjem ustrojstvu i načinu rada Ustanove „Kino Edison, multimedijski centar za kulturno-turističke sadržaje“.

Sukladno Statutu predmetna odluka stupa na snagu osmog dana od dana objave na oglasnoj ploči.

Upravno vijeće jednoglasno je donijelo Odluku o koeficijentima za radna mjesta i o visini osnovice za određivanje plaće za zaposlenike u ustanovi „Kino Edison, multimedijski centar za kulturno–turističke sadržaje“.

**Ad. 3. Usvajanje prijedloga Aneksa ugovora o radu za ravnatelja ustanove „Kino Edison,**

 **multimedijski centar za kulturno–turističke sadržaje“**

Izvjestiteljica ove točke dnevnog reda bila je predsjednica Upravnog vijeća, Ida Galović. S obzirom da je prijedlog Aneksa ugovora o radu Upravnom vijeću prethodno dostavljen, predsjednica je samo kratko iznijela izmjene članka 8. Ugovora o radu koji je 30. lipnja 2023. godine sklopljen s ravnateljem Ivanom Gojmercom, dok sve ostale odredbe navedenog Ugovora ostaju nepromijenjene.

Upravno vijeće jednoglasno je usvojilo prijedloga Aneksa ugovora o radu za ravnatelja ustanove „Kino Edison, multimedijski centar za kulturno–turističke sadržaje“.

**Ad. 4. Razno**

Pod ovom točkom, članica Vijeća, Sanja Zanki Pejić postavila je pitanje ravnatelju vezano za postupak i dosadašnju dinamiku provedbe natječaja za zapošljavanje u ustanovi „Kino Edison, multimedijski centar za kulturno–turističke sadržaje“ koji su raspisani 21.6.2023. godine. Na navedeno pitanje ravnatelj je odgovorio kako se prijave na raspisane natječaje zaprimaju u pisarnici Grada Karlovca, te će ih imenovana povjerenstava za provedbu natječaja po preuzimanju, pregledati i provjeriti ispunjavaju li svi prijavljeni formalne uvjete natječaja. Daljnje radnje u natječajnom postupku ovisiti će o radnim mjestima, za neka su predviđeni samo intervjui, a za neka i pismena provjera znanja i sposobnosti kandidata.

Članice Upravnog vijeća pod točkom razno tražile su i dodatno objašnjenje na nemogućnost ulaganja žalbe na odluku o odabranom kandidatu, na što je ravnatelj odgovorio kako je o predmetnom pitanju zatražio i mišljenje odvjetnice Mirjane Oredić prema kojem, protiv odluke o izboru kandidata ne postoji mogućnost ulaganja pravnog lijeka. Zakon o radu nije propisao mogućnost ulaganja pravnog lijeka na Odluku o izboru kandidata. Takva je mogućnost primjerice dopuštena u postupku zapošljavanja u državnoj službi i jedinicama lokalne i područne (regionalne) samouprave, ali ne i u javnim službama.

Sukladno članku 10. ZOR-a radni odnos zasniva se sklapanjem ugovora o radu između poslodavca i radnika, a u nedostatku ograničavajućih odredbi, proizlazi da je poslodavac slobodan u svom izboru radnika. Jedina iznimka od tog pravila je utvrđena člankom 23. stavkom 1. ZOR-a kojom odredbom je utvrđeno da ako su zakonom, drugim propisom, kolektivnim ugovorom ili pravilnikom o radu određeni posebni uvjeti za zasnivanje radnog odnosa, ugovor o radu može sklopiti samo s osobom koja udovoljava tim uvjetima. Takav ugovor o radu koji bi sklopila osoba koja ne udovoljava uvjetima radnog mjesta s aspekta obveznog prava (za koji je sukladno članku 8. stavku 4. ZOR-a utvrđena podredna primjena) bio bi ništetan, a u smislu odredbe članka 322. stavka 1. Zakona o obveznim odnosima ("Narodne novine", broj: 35/05., 41/08., 125/11., 78/15., 29/18.) kojim je utvrđeno da je ugovor koji je protivan Ustavu RH, prisilnim propisima i moralu društva ništetan, osim ako cilj povrijeđenog pravila ne upućuje na neku drugu pravnu posljedicu ili ako zakon u određenom slučaju ne propisuje što drugo.

U svom mišljenju odvjetnica Oredić također je navela kao jedino što preostaje nezadovoljnom kandidatu je traženje sudskopravne zaštite temeljem odredbi Zakona o suzbijanju diskriminacije ("Narodne novine", broj: 85/08., 112/12.) u kojem je, u članku 16. utvrđeno kako svatko tko smatra da mu je zbog diskriminacije povrijeđeno neko pravo može tražiti zaštitu tog prava u postupku u kojem se o tom pravu odlučuje kao o glavnom pitanju, a može tražiti i zaštitu u posebnom postupku propisanom u članku 17. tog zakona te kako se posebni postupci za zaštitu od diskriminacije u području rada i zapošljavanja smatraju sporovima iz radnih odnosa.

Dovršeno u 14,30 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović